title: A Bizottság (EU) 2019/890 végrehajtási rendelete (2019. május 27.) a Gambiából és a Szudánból származó földimogyoró behozatalára vonatkozó egyedi feltételek megállapításáról, valamint a 669/2009/EK rendelet és a 884/2014/EU végrehajtási rendelet módosításáról (EGT-vonatkozású szöveg.)

text:
                  29.5.2019

                  HU

                  Az Európai Unió Hivatalos Lapja

                  L 142/48

         A BIZOTTSÁG (EU) 2019/890 VÉGREHAJTÁSI RENDELETE
         (2019. május 27.)
         a Gambiából és a Szudánból származó földimogyoró behozatalára vonatkozó egyedi feltételek megállapításáról, valamint a 669/2009/EK rendelet és a 884/2014/EU végrehajtási rendelet módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszerbiztonságra vonatkozó eljárások megállapításáról szóló, 2002. január 28-i 178/2002/EK európai parlamenti és tanácsi rendeletre (1) és különösen annak 53. cikke (1) bekezdése b) pontjának ii. alpontjára,
         tekintettel a takarmány- és élelmiszerjog, valamint az állategészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló, 2004. április 29-i 882/2004/EK európai parlamenti és tanácsi rendeletre (2) és különösen annak 15. cikke (5) bekezdésére,
         mivel:

                     (1)

                     A 669/2009/EK bizottsági rendelet (3) fokozott hatósági ellenőrzéseket ír elő bizonyos nem állati eredetű takarmányok és élelmiszerek behozatalára vonatkozóan, melyek felsorolása az említett rendelet I. mellékletében található. A Gambiából származó földimogyoróra 2015 októbere óta fokozott hatósági ellenőrzések vonatkoznak az aflatoxinok tekintetében. A Szudánból behozott földimogyoróra 2014 áprilisa óta szintúgy fokozott hatósági ellenőrzések vonatkoznak az aflatoxinok tekintetében.

                     (2)

                     Az említett árukon a tagállamok által az 669/2009/EK rendelet szerint elvégzett hatósági ellenőrzések vagy folyamatosan nagy arányban mutattak rá az aflatoxinokra előírt felső határértéknek meg nem felelő árukra, vagy azt eredményezték, hogy a meg nem felelések kezdeti magas arányát követően jelentősen csökkent az Unióba behozatalra bejelentett szállítmányok száma. Ezek az eredmények azt bizonyítják, hogy az említett élelmiszerek és takarmányok behozatala kockázatot jelent az emberi és az állati egészségre nézve. E téren az uniós határokon éveken keresztül fokozott gyakorisággal végrehajtott ellenőrzések után sem volt tapasztalható javulás.

                     (3)

                     A 884/2014/EU bizottsági végrehajtási rendelet (4) egyes harmadik országokból behozott bizonyos takarmányokra és élelmiszerekre az aflatoxinokkal való fertőződés kockázata miatt egyedi feltételeket állapít meg. A szóban forgó rendelet jelenleg nem vonatkozik a Gambiából és a Szudánból származó földimogyoró behozatalára.

                     (4)

                     A Gambiából és a Szudánból származó ilyen élelmiszerek és takarmányok vonatkozásában a fokozott hatósági ellenőrzések mellett egyedi feltételek megállapítására is szükség van az emberek és az állatok egészségének unióbeli védelme érdekében. Valamennyi Gambiából és Szudánból származó földimogyoró-szállítmányt egészségügyi bizonyítványnak kell kísérnie, amely rögzíti, hogy a termékből mintát vettek, vizsgálták benne az aflatoxinok jelenlétét, és megállapították, hogy megfelel az uniós jogszabályoknak. A mintavétel és vizsgálat eredményeit csatolni kell a kísérő egészségügyi bizonyítványhoz.

                     (5)

                     mivel Törökországból származó szárított fügében sok esetben találtak az előírt felső határértékeknek meg nem felelő mennyiségű aflatoxint, helyénvaló a Törökországból származó szárított füge aflatoxin-tartalmát vizsgáló fizikai és azonosság-ellenőrzések gyakoriságát 10 %-ról 20 %-ra emelni. Törökországból származó szárított füge esetében emellett gyakran jelentettek magas ochratoxin-A szintet is.

                     (6)

                     Egy jelenleg érvényes mentesség kizárja a 884/2014/EU végrehajtási rendelet hatálya alól a magánszemély általi kizárólagos fogyasztásra és felhasználásra szánt szállítmányokat. Helyénvaló emellett kizárni azokat a kereskedelmi mintaként vagy kiállítási tételként küldött takarmány- és élelmiszer-szállítmányokat is, amelyeket nem szándékoznak forgalomba hozni, vagy tudományos felhasználás céljára adtak fel. Ez csupán bizonyos takarmányok és élelmiszerek nagyon kis szállítmányaira vonatkozik, az érintett termékek sokféleségére való tekintettel azonban nem célszerű egy konkrét tömegértéket meghatározni. A visszaélések elkerülése érdekében ugyanakkor a fent említett mentességi feltételeken túl megállapításra kerül egy maximális tömegérték. Tekintettel arra, hogy az ilyen szállítmányok alacsony közegészségügyi kockázatot jelentenek, aránytalan lenne előírni, hogy e szállítmányokat egészségügyi bizonyítványnak vagy a mintavételi és vizsgálati eredményeknek kelljen kísérniük.

                     (7)

                     A brazil, az etióp, az argentin és az azeri hatóságok az egészségügyi bizonyítvány aláírására felhatalmazott képviselővel rendelkező illetékes hatóság szintjén bekövetkezett változásról tájékoztatták a Bizottságot. Ezeknek a változásoknak megfelelő módon meg kell jelenniük a 884/2014/EU végrehajtási rendeletben.

                     (8)

                     Emellett a közelmúltbeli KN-kód-változások miatt helyénvaló naprakésszé tenni a Capsicum annuumra vonatkozó KN-kódokat, továbbá hozzá kell rendelni a leírásuknak megfelelő termékek forgalmazásához is használt KN-kódokat a mogyorókrémhez, illetve az elkészített vagy tartósított fügéhez, a keverékeket is beleértve.

                     (9)

                     A 669/2009/EK rendeletet és a 884/2014/EU végrehajtási rendeletet ezért ennek megfelelően módosítani kell.

                     (10)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            A 669/2009/EK rendelet I. melléklete e rendelet I. mellékletének megfelelően módosul.

            2. cikk
            A 884/2014/EU végrehajtási rendelet a következőképpen módosul:

                        1.

                        Az 1. cikk (1) bekezdése a következő o) és p) ponttal egészül ki:

                                    „o)

                                    Gambiából származó vagy ott feladott földimogyoró héjában és héj nélkül, és Gambiából származó vagy ott feladott amerikai mogyoróvaj, földimogyoró másképp elkészítve vagy tartósítva (takarmányok és élelmiszerek);

                                    p)

                                    Szudánból származó vagy ott feladott földimogyoró héjában és héj nélkül, és Szudánból származó vagy ott feladott amerikai mogyoróvaj, földimogyoró másképp elkészítve vagy tartósítva (takarmányok és élelmiszerek);”

                        2.

                        Az 1. cikk (3) bekezdésének helyébe a következő szöveg lép:

                           „(3)   E rendelet nem alkalmazandó az (1) és (2) bekezdésben említett olyan takarmányok és élelmiszerek szállítmányaira, amelyeket magánszemély általi kizárólagos fogyasztásra és felhasználásra szántak. Kétség esetén a bizonyítási kötelezettség a szállítmány címzettjét terheli. E rendelet hatálya nem terjed ki azokra a kereskedelmi mintaként vagy kiállítási tételként küldött takarmány- és élelmiszer-szállítmányokra sem, amelyeket nem szándékoznak forgalomba hozni, vagy tudományos felhasználás céljára adtak fel.
                           Az első albekezdésben említett szállítmányok bruttó tömege semmilyen esetben sem haladhatja meg a 30 kg-ot.”

                        3.

                        A 5. cikk (2) bekezdése a következőképpen módosul:

                                    a)

                                    az a) pont helyébe a következő szöveg lép:

                                                „a)

                                                Brazíliából származó takarmányok és élelmiszerek esetében a Földművelési, Állattenyésztési és Élelmezési Minisztérium (MAPA) (Ministério da Agricultura, Pecuária e Abastecimento) és a Sistema Nacional de Vigilância Sanitária (SNVS);”

                                    b)

                                    a j), k) és l) pont helyébe a következő szöveg lép:

                                                „j)

                                                Etiópiából származó élelmiszerek esetében az Etióp Élelmiszer-, Gyógyszer- és Egészségügyi Igazgatási és Felügyeleti Hatóság (FMHACA);

                                                k)

                                                Argentínából származó takarmányok és élelmiszerek esetében az Országos Agrár-élelmiszeripari Egészség- és Minőségügyi Szolgálat (SENASA) (Servicio Nacional de Sanidad y Calidad Agroalimentaria) és az Országos Táplálkozástudományi Intézet (INAL) (Instituto Nacional de Alimentos);

                                                l)

                                                Azerbajdzsánból származó élelmiszerek esetében az Azerbajdzsáni Köztársaság Élelmiszer-biztonsági Ügynöksége;”

                                    c)

                                    A szöveg a következő m) és n) ponttal egészül ki:

                                                „m)

                                                Gambiából származó takarmányok és élelmiszerek esetében az Élelmiszer-biztonsági és -minőségügyi Hatóság;

                                                n)

                                                Szudánból származó takarmányok és élelmiszerek esetében a Mezőgazdasági és Erdőgazdálkodási Minisztérium.”

                        4.

                        A 884/2014/EU végrehajtási rendelet I. melléklete e rendelet II. mellékletének megfelelően módosul.

            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            A 2. cikk (1) bekezdése szerinti olyan takarmány- és élelmiszer-szállítmányok, amelyek a származási országot már e rendelet hatálybalépése előtt elhagyták, egészségügyi bizonyítvány, valamint a mintavételi és vizsgálati eredmények nélkül behozhatók az Európai Unióba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. május 27-én.

                  a Bizottság részéről

                  az elnök

               Jean-Claude JUNCKER

            (1)  HL L 31., 2002.2.1., 1. o.

            (2)  HL L 165., 2004.4.30., 1. o.

            (3)  A Bizottság 669/2009/EK rendelete (2009. július 24.) a 882/2004/EK európai parlamenti és tanácsi rendeletnek bizonyos nem állati eredetű takarmányok és élelmiszerek behozatalára vonatkozó fokozott hatósági ellenőrzések tekintetében történő végrehajtásáról, valamint a 2006/504/EK határozat módosításáról (HL L 194., 2009.7.25., 11. o.).

            (4)  A Bizottság 884/2014/EU végrehajtási rendelete (2014. augusztus 13.) az egyes harmadik országokból behozott bizonyos takarmányokra és élelmiszerekre az aflatoxinokkal való fertőződés kockázata miatt vonatkozó egyedi feltételek megállapításáról és az 1152/2009/EK rendelet hatályon kívül helyezéséről (HL L 242., 2014.8.14., 4. o.).

            I. MELLÉKLET
            A 669/2009/EK rendelet I. mellékletében a következő bejegyzéseket el kell hagyni:

                           Takarmány és élelmiszer
                           (tervezett felhasználás)

                           KN-kód (1)

                           TARIC-alszám

                           Származási ország

                           Veszély

                           A fizikai és azonosság-ellenőrzések gyakorisága (%) behozatalnál

                                       „—

                                       Földimogyoró, héjában

                                       —

                                    1202 41 00

                           Gambia (GM)

                           Aflatoxinok

                           50

                                       —

                                       Földimogyoró, héj nélkül

                                       —

                                    1202 42 00

                                       —

                                       Amerikai mogyoróvaj

                                       —

                                    2008 11 10

                                       —

                                       Földimogyoró, másképp elkészítve vagy tartósítva

                                       —

                                       2008 11 91 ;
                                       2008 11 96 ;
                                       2008 11 98

                                 (Takarmány és élelmiszer)

                                       —

                                       Földimogyoró, héjában

                                       —

                                    1202 41 00

                           Szudán (SD)

                           Aflatoxinok

                           50”

                                       —

                                       Földimogyoró, héj nélkül

                                       —

                                    1202 42 00

                                       —

                                       Amerikai mogyoróvaj

                                       —

                                    2008 11 10

                                       —

                                       Földimogyoró, másképp elkészítve vagy tartósítva

                                       —

                                       2008 11 91 ;
                                       2008 11 96 ;
                                       2008 11 98

                                 (Takarmány és élelmiszer)

            II. MELLÉKLET
            A 884/2014/EU végrehajtási rendelet I. melléklete a következőképpen módosul:

                        1.

                        A melléklet a következő bejegyzésekkel egészül ki:

                                    Takarmányok és élelmiszerek
                                    (tervezett felhasználás)

                                    KN-kód (1)

                                    TARIC-alszám

                                    Származási vagy feladó ország

                                    A fizikai és azonosság-ellenőrzések gyakorisága (%)

                                                „—

                                                Földimogyoró, héjában

                                                —

                                             1202 41 00

                                    Gambia (GM)

                                    50

                                                —

                                                Földimogyoró, héj nélkül

                                                —

                                             1202 42 00

                                                —

                                                Amerikai mogyoróvaj

                                                —

                                             2008 11 10

                                                —

                                                Földimogyoró, másképp elkészítve vagy tartósítva

                                                —

                                                2008 11 91 ;
                                                2008 11 96 ;
                                                2008 11 98

                                          (Takarmányok és élelmiszerek)

                                                —

                                                Földimogyoró, héjában

                                                —

                                             1202 41 00

                                    Szudán (SD)

                                    50”

                                                —

                                                Földimogyoró, héj nélkül

                                                —

                                             1202 42 00

                                                —

                                                Amerikai mogyoróvaj

                                                —

                                             2008 11 10

                                                —

                                                Földimogyoró, másképp elkészítve vagy tartósítva

                                                —

                                                2008 11 91 ;
                                                2008 11 96 ;
                                                2008 11 98

                                          (Takarmányok és élelmiszerek)

                        2.

                        Az ötödik bejegyzés – amely a következőkre vonatkozik: Törökországból származó szárított füge; diófélék vagy szárított gyümölcsök fügét tartalmazó keverékei; fügekrém; füge, elkészítve vagy tartósítva, a keverékeket is beleértve – helyébe az alábbi szöveg lép:

                                                „—

                                                Szárított füge

                                                —

                                             0804 20 90

                                    Törökország (TR)

                                    20”

                                                —

                                                Diófélék vagy szárított gyümölcsök fügét tartalmazó keverékei

                                                —

                                             ex 0813 50

                                                —

                                                Szárított fügéből készült krém

                                                —

                                                ex 2007 10  vagy
                                                ex 2007 99

                                                —

                                                Füge, elkészítve vagy tartósítva, a keverékeket is beleértve

                                                —

                                                ex 2008 99  vagy
                                                ex 2008 97

                                                —

                                                Szárított fügéből készült liszt, dara vagy por

                                                —

                                             ex 1106 30 90

                                          (Élelmiszerek)

                        3.

                        A hatodik bejegyzés, amely a következőkre vonatkozik – Törökországból származó mogyoró; diófélék vagy szárított gyümölcsök mogyorót tartalmazó keverékei; mogyorókrém; mogyoró, más módon elkészítve vagy tartósítva, a keverékeket is beleértve; mogyoróból készült liszt, dara és por; darabolt, szeletelt vagy tört mogyoró; mogyoróolaj – helyébe a következő szöveg lép:

                                                „—

                                                Mogyoró (Corylus spp.) héjában

                                                —

                                             0802 21 00

                                    Törökország (TR)

                                    5”

                                                —

                                                Mogyoró (Corylus spp.) héj nélkül

                                                —

                                             0802 22 00

                                                —

                                                Diófélék vagy szárított gyümölcsök mogyorót tartalmazó keverékei

                                                —

                                             ex 0813 50

                                                —

                                                Mogyorókrém

                                                —

                                                ex 2007 10  vagy
                                                ex 2007 99  vagy
                                                ex 2008 97  vagy
                                                ex 2008 99

                                                —

                                                Mogyoró, más módon elkészítve vagy tartósítva, a keverékeket is beleértve

                                                —

                                             ex 2008 19

                                                —

                                                Mogyoróból készült liszt, dara és por

                                                —

                                             ex 1106 30 90

                                                —

                                                Darabolt, szeletelt vagy tört mogyoró

                                                —

                                             ex 0802 22 00

                                                —

                                                Darabolt, szeletelt vagy tört mogyoró, más módon elkészítve vagy tartósítva

                                                —

                                             ex 2008 19

                                                —

                                                Mogyoróolaj

                                                —

                                             ex 1515 90 99

                                          (Élelmiszerek)

                        4.

                        A tizenkettedik bejegyzés – amely a következőkre vonatkozik: Indiából származó paprika (Capsicum annuum) egészben, zúzva vagy őrölve; a Capsicum nemhez tartozó növények szárított gyümölcse, egészben, az édes paprika kivételével (Capsicum annuum); szerecsendió (Myristica fragrans) – helyébe a következő szöveg lép:

                                                „—

                                                Paprika (Capsicum annuum) egészben

                                                —

                                             0904 21 10

                                    India (IN)

                                    20”

                                                —

                                                Paprika (Capsicum annuum) zúzva vagy őrölve

                                                —

                                             ex 0904 22 00

                                    11; 19

                                                —

                                                A Capsicum nemhez tartozó növények szárított gyümölcse, egészben, az édes paprika kivételével (Capsicum annuum)

                                                —

                                             ex 0904 21 90

                                    20

                                                —

                                                Szerecsendió (Myristica fragrans)

                                                —

                                                0908 11 00 ;
                                                0908 12 00

                                          (Élelmiszer – szárított fűszer)


title: A Bizottság (EU) 2019/892 végrehajtási rendelete (2019. május 28.) a Saccharomyces cerevisiae CNCM I-1079 készítménynek az elválasztott malacok és a kocák kivételével valamennyi sertés, valamint valamennyi kevésbé jelentős sertésféle takarmány-adalékanyagaként történő engedélyezéséről (az engedély jogosultja a Lallemand SAS által képviselt Danstar Ferment AG) (EGT-vonatkozású szöveg.)

text:
                  29.5.2019

                  HU

                  Az Európai Unió Hivatalos Lapja

                  L 142/57

         A BIZOTTSÁG (EU) 2019/892 VÉGREHAJTÁSI RENDELETE
         (2019. május 28.)
         a Saccharomyces cerevisiae CNCM I-1079 készítménynek az elválasztott malacok és a kocák kivételével valamennyi sertés, valamint valamennyi kevésbé jelentős sertésféle takarmány-adalékanyagaként történő engedélyezéséről (az engedély jogosultja a Lallemand SAS által képviselt Danstar Ferment AG)
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
         mivel:

                     (1)

                     Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről, az engedély megadásának feltételeiről és az engedélyezési eljárásokról.

                     (2)

                     A Bizottsághoz az 1831/2003/EK rendelet 7. cikkének megfelelően kérelmet nyújtottak be a Saccharomyces cerevisiae CNCM I-1079 készítmény engedélyezésére vonatkozóan. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.

                     (3)

                     A kérelem az „állattenyésztésben alkalmazott adalékanyagok” kategóriába sorolandó Saccharomyces cerevisiae CNCM I-1079 készítménynek az elválasztott malacok és a kocák kivételével valamennyi sertés, valamint valamennyi kevésbé jelentős sertésféle takarmány-adalékanyagaként történő engedélyezésére vonatkozik.

                     (4)

                     A készítmény állattenyésztésben alkalmazott adalékanyagként való alkalmazását elválasztott malacok és a kocák esetében az (EU) 2018/347 bizottsági végrehajtási rendelet (2), brojlercsirkék és kisebb hízóbaromfifajok esetében pedig az (EU) 2017/1905 bizottsági végrehajtási rendelet (3) már engedélyezte tíz évre.

                     (5)

                     Az Európai Élelmiszerbiztonsági Hatóság (a továbbiakban: Hatóság) 2018. november 28-i véleményében (4) megállapította, hogy a Saccharomyces cerevisiae CNCM I-1079 készítmény a javasolt felhasználási feltételek mellett nincs káros hatással sem az állati és emberi egészségre, sem a környezetre. A Hatóság azt is megállapította, hogy az adalékanyag az összes sertés esetében hatékony lehet. A Hatóság úgy ítélte meg, hogy nem szükséges a forgalomba hozatalt követő egyedi nyomonkövetési előírásokat elrendelni. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra vonatkozó analitikai módszerről szóló jelentést.

                     (6)

                     A Saccharomyces cerevisiae CNCM I-1079 készítmény értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény használatát az e rendelet mellékletében meghatározottak szerint engedélyezni kell.

                     (7)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            A mellékletben meghatározott, az „állattenyésztésben alkalmazott adalékanyagok” adalékanyag-kategóriába és a „bélflóra-stabilizálók” funkcionális csoportba tartozó készítmény takarmány-adalékanyagként történő felhasználása a mellékletben meghatározott feltételek mellett engedélyezett.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. május 28-án.

                  a Bizottság részéről

                  az elnök

               Jean-Claude JUNCKER

            (1)  HL L 268., 2003.10.18., 29. o.

            (2)  A Bizottság (EU) 2018/347 végrehajtási rendelete (2018. március 5.) a Saccharomyces cerevisiae CNCM I-1079 készítmény malacok és kocák takarmány-adalékanyagaként történő alkalmazásának engedélyezéséről (az engedély birtokosa a Lallemand SAS által képviselt Danstar Ferment AG), valamint az 1847/2003/EK rendelet és a 2036/2005/EK rendelet módosításáról (HL L 67., 2018.3.9., 21. o.).

            (3)  A Bizottság (EU) 2017/1905 végrehajtási rendelete (2017. október 18.) a Saccharomyces cerevisiae CNCM I-1079 készítmény brojlercsirkék és kisebb hízóbaromfifajok takarmány-adalékanyagaként történő alkalmazásának engedélyezéséről (az engedély birtokosa a Lallemand SAS által képviselt Danstar Ferment AG) (HL L 269., 2017.10.19., 30. o.).

            (4)  EFSA Journal 2019;17(1):5535.

            MELLÉKLET

                        Az adalékanyag azonosító száma

                        Az engedély jogosultjának neve

                        Adalékanyag

                        Összetétel, kémiai képlet, leírás, analitikai módszer

                        Állatfaj vagy -kategória

                        Maximális életkor

                        Legkisebb tartalom

                        Legnagyobb tartalom

                        Egyéb rendelkezések

                        Az engedély lejárta

                        CFU/kg 12 %-os nedvességtartalmú teljes értékű takarmányban

                           Kategória: állattenyésztésben alkalmazott adalékanyagok. Funkcionális csoport: bélflóra-stabilizálók.

                        4d1703

                        A Lallemand SAS által képviselt Danstar Ferment AG

                           Saccharomyces cerevisiae CNCM I-1079

                           Az adalékanyag összetétele:

                           Saccharomyces cerevisiae CNCM I-1079 készítmény, amely legalább az alábbiakat tartalmazza:

                                    —

                                    1 × 1010 CFU/g adalékanyag (bevonattal ellátott formában)

                                    —

                                    2 × 1010 CFU/g adalékanyag (bevonat nélküli formában)

                           A hatóanyag jellemzése

                        Életképes Saccharomyces cerevisiae CNCM I-1079 sejtek

                           Analitikai módszer
                            (1)

                        Számlálás: élesztőkivonat-dextróz-klóramfenikol agart alkalmazó lemezöntéses módszer (EN15789: 2009)
                        Azonosítás: polimeráz láncreakció (PCR) módszer (CEN/TS) 15790:2008.

                        Valamennyi sertés az elválasztott malacok és a kocák kivételével
                        Valamennyi kevésbé jelentős sertésféle

                        —

                        1 × 109

                                    1.

                                    Az adalékanyag és az előkeverék használati utasításában fel kell tüntetni a tárolási feltételeket és a hőkezeléssel szembeni stabilitást.

                                    2.

                                    Az adalékanyag és az előkeverékek felhasználóira vonatkozóan a takarmányipari vállalkozóknak munkafolyamatokat és szervezeti intézkedéseket kell meghatározniuk a használatból fakadó lehetséges kockázatok kezelésére. Ha a kockázatokat e folyamatokkal vagy intézkedésekkel nem lehet felszámolni vagy minimálisra csökkenteni, akkor az adalékanyagot és az előkeverékeket egyéni védőeszközzel, többek között védőmaszkkal kell használni.

                        2029. június 18.

               (1)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports


title: A Bizottság (EU) 2019/893 végrehajtási rendelete (2019. május 28.) a Bacillus subtilis DSM 15544 brojlercsirkék takarmány-adalékanyagaként való engedélyezésének megújításáról (az engedély jogosultja az Unióban az Asahi Calpis Wellness Co. Ltd Europe Representative Office által képviselt Asahi Calpis Wellness Co. Ltd.), valamint az 1444/2006/EK rendelet hatályon kívül helyezéséről (EGT-vonatkozású szöveg.)

text:
                  29.5.2019

                  HU

                  Az Európai Unió Hivatalos Lapja

                  L 142/60

         A BIZOTTSÁG (EU) 2019/893 VÉGREHAJTÁSI RENDELETE
         (2019. május 28.)
         a Bacillus subtilis DSM 15544 brojlercsirkék takarmány-adalékanyagaként való engedélyezésének megújításáról (az engedély jogosultja az Unióban az Asahi Calpis Wellness Co. Ltd Europe Representative Office által képviselt Asahi Calpis Wellness Co. Ltd.), valamint az 1444/2006/EK rendelet hatályon kívül helyezéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
         mivel:

                     (1)

                     Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, valamint az engedélyek megadásának vagy megújításának feltételeiről és eljárásairól.

                     (2)

                     Az 1444/2006/EK bizottsági rendelet (2) 10 évre engedélyezte a Bacillus subtilis C-3102 (DSM 15544) brojlercsirkék takarmány-adalékanyagaként történő felhasználását.

                     (3)

                     Az 1831/2003/EK rendelet 14. cikkének megfelelően az említett engedély jogosultja kérelmet nyújtott be a Bacillus subtilis C-3102 (DSM 15544) brojlercsirkék takarmány-adalékanyagaként való engedélyezésének megújítására, kérelmezve, hogy az adalékanyagot az „állattenyésztésben alkalmazott adalékanyagok” kategóriába sorolják. A kérelemhez csatolták az 1831/2003/EK rendelet 14. cikkének (2) bekezdésében előírt adatokat és dokumentumokat.

                     (4)

                     Az Európai Élelmiszerbiztonsági Hatóság (a továbbiakban: Hatóság) 2018. június 13-i véleményében (3) azt a következtetést vonta le, hogy a kérelmező által szolgáltatott adatok alapján az adalékanyag megfelel az engedélyezés feltételeinek.

                     (5)

                     A Bacillus subtilis C-3102 (DSM 15544) értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó adalékanyagra megadott engedélyt az e rendelet mellékletében meghatározottak szerint meg kell újítani.

                     (6)

                     A Bacillus subtilis C-3102 (DSM 15544) takarmány-adalékanyagként való engedélyezésének az e rendelet mellékletében megállapított feltételek szerinti megújítása következtében az 1444/2006/EK rendeletet hatályon kívül kell helyezni.

                     (7)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            A mellékletben meghatározott, az „állattenyésztésben alkalmazott adalékanyagok” adalékanyag-kategóriába és a „bélflóra-stabilizálók” funkcionális csoportba tartozó adalékanyagra megadott engedély a mellékletben meghatározott feltételek mellett megújításra kerül.

            2. cikk
            Az 1444/2006/EK rendelet hatályát veszti.

            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. május 28-án.

                  a Bizottság részéről

                  az elnök

               Jean-Claude JUNCKER

            (1)  HL L 268., 2003.10.18., 29. o.

            (2)  A Bizottság 1444/2006/EK rendelete (2006. szeptember 29.) a Bacillus subtilis C-3102 (Calsporin) takarmány-adalékanyagként való engedélyezéséről (HL L 271., 2006.9.30., 19. o.).

            (3)  EFSA Journal 2018; 16(7):5340.

            MELLÉKLET

                        Az adalékanyag azonosító száma

                        Az engedély jogosultjának neve

                        Adalékanyag

                        Összetétel, kémiai képlet, leírás, analitikai módszer

                        Állatfaj vagy -kategória

                        Maximális életkor

                        Legkisebb tartalom

                        Legnagyobb tartalom

                        Egyéb rendelkezések

                        Az engedély lejárta

                        CFU/kg 12 %-os nedvességtartalmú teljes értékű takarmányban

                           Kategória: állattenyésztésben alkalmazott adalékanyagok. Funkcionális csoport: bélflóra-stabilizálók.

                        4b1820

                        az Asahi Calpis Wellness Co. Ltd Europe Representative Office által képviselt Asahi Calpis Wellness Co. Ltd

                           Bacillus subtilis C-3102 (DSM 15544)

                           Az adalékanyag összetétele:

                        Legalább 1 × 1010 CFU/g Bacillus subtilis C-3102 (DSM 15544)

                           A hatóanyag jellemzése

                        A Bacillus subtilis C-3102 (DSM 15544) csíraképes spórái

                           Analitikai módszer
                            (1)

                        Számlálás: tripton-szója agart alkalmazó lemezkenéses módszer (EN 15784:2009)
                        Azonosítás: pulzáló erőterű gél-elektroforézis (PFGE).

                        Brojlercsirkék

                        —

                        5 × 108

                        —

                                    1.

                                    Az adalékanyag és az előkeverék használati utasításában fel kell tüntetni a tárolási feltételeket és a hőkezeléssel szembeni stabilitást.

                                    2.

                                    Használata a következő engedélyezett kokcidiosztatikumok egyikét tartalmazó takarmányban megengedett: monenzin-nátrium, szalinomicin-nátrium, szuriramicin-nátrium, lazalocid-nátrium, maduramicin-ammónium, narazin/nikarbazin, diklazuril.

                                    3.

                                    Az adalékanyag és az előkeverékek felhasználóira vonatkozóan a takarmányipari vállalkozóknak munkafolyamatokat és szervezeti intézkedéseket kell meghatározniuk a használatból fakadó lehetséges kockázatok kezelésére. Ha a kockázatokat e folyamatokkal vagy intézkedésekkel nem lehet kiküszöbölni vagy minimálisra csökkenteni, akkor az adalékanyagot és az előkeverékeket egyéni védőeszközökkel, többek között szemvédővel és védőmaszkkal kell használni.

                        2029. június 18.

               (1)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports


title: A Bizottság (EU) 2019/894 végrehajtási rendelete (2019. május 28.) az Escherichia coli CGMCC 7.232 által előállított L-treonin valamennyi állatfaj takarmány-adalékanyagaként történő engedélyezéséről (EGT-vonatkozású szöveg.)

text:
                  29.5.2019

                  HU

                  Az Európai Unió Hivatalos Lapja

                  L 142/63

         A BIZOTTSÁG (EU) 2019/894 VÉGREHAJTÁSI RENDELETE
         (2019. május 28.)
         az Escherichia coli CGMCC 7.232 által előállított L-treonin valamennyi állatfaj takarmány-adalékanyagaként történő engedélyezéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
         mivel:

                     (1)

                     Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről, az engedély megadásának feltételeiről és az engedélyezési eljárásokról.

                     (2)

                     Az 1831/2003/EK rendelet 7. cikkének megfelelően kérelmet nyújtottak be az Escherichia coli CGMCC 7.232 által előállított L-treonin valamennyi állatfaj takarmány-adalékanyagaként történő felhasználásának engedélyezésére vonatkozóan. A kérelemhez csatolták az említett (EK) rendelet 7. cikkének (3) bekezdésében előírt adatokat és dokumentumokat.

                     (3)

                     E kérelem a „tápértékkel rendelkező adalékanyagok” adalékanyag-kategóriába sorolandó, az Escherichia coli CGMCC 7.232 által előállított L-treonin valamennyi állatfaj takarmány-adalékanyagaként való engedélyezésére vonatkozik.

                     (4)

                     Az Európai Élelmiszerbiztonsági Hatóság (a továbbiakban: Hatóság) 2018. október 2-i véleményében (2) megállapította, hogy az Escherichia coli CGMCC 7.232 által előállított L-treonin a javasolt felhasználási feltételek mellett nincs káros hatással sem az állati egészségre, sem a fogyasztói biztonságra vagy a környezetre. Azt is megállapította továbbá, hogy az adalékanyag potenciális bőrszenzibilizálónak, valamint szem- és bőrirritáló anyagnak tekintendő, és belélegzésekor kockázatot jelent a felhasználók számára. A Bizottság ezért úgy véli, hogy megfelelő védintézkedéseket kell hozni az emberi egészségre, különösen az adalékanyag felhasználóira gyakorolt káros hatások megelőzése érdekében. A Hatóság ezenkívül megállapította, hogy az adalékanyag valamennyi állatfaj esetében az L-treonin aminosav hatékony forrása, és annak érdekében, hogy mind a kérődzőkben, mind a nem kérődző fajokban hasznosuljon, védeni kell a bendőben való lebomlástól. A Hatóság úgy ítélte meg, hogy nem szükséges a forgalomba hozatalt követő egyedi nyomonkövetési előírásokat elrendelni. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra vonatkozó analitikai módszerről szóló jelentést.

                     (5)

                     Az Escherichia coli CGMCC 7.232 által előállított L-treonin értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó adalékanyag használatát az e rendelet mellékletében meghatározottak szerint engedélyezni kell.

                     (6)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            A mellékletben meghatározott, a „tápértékkel rendelkező adalékanyagok” adalékanyag-kategóriába és az „aminosavak, sóik és analógjaik” funkcionális csoportba tartozó készítmény takarmány-adalékanyagként való használata a mellékletben meghatározott feltételek mellett engedélyezett.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. május 28-án.

                  a Bizottság részéről

                  az elnök

               Jean-Claude JUNCKER

            (1)  HL L 268., 2003.10.18., 29. o.

            (2)  EFSA Journal 2018;16(10):5458.

            MELLÉKLET

                        Az adalékanyag azonosító száma

                        Az engedély jogosultjának neve

                        Adalékanyag

                        Összetétel, kémiai képlet, leírás, analitikai módszer

                        Állatfaj vagy -kategória

                        Maximális életkor

                        Legkisebb tartalom

                        Legnagyobb tartalom

                        Egyéb rendelkezések

                        Az engedély lejárta

                        mg/kg 12 %-os nedvességtartalmú teljes értékű takarmányban

                           Kategória: tápértékkel rendelkező adalékanyagok. Funkcionális csoport: aminosavak, sóik és analógjaik.

                        3c410

                        —

                        L-treonin

                           Az adalékanyag összetétele:

                        Por, legalább 98 %-is L-treonin tartalommal (szárazanyagra vetítve)

                           A hatóanyag jellemzése

                        Az Escherichia coli CGMCC 7.232-vel való

                                    fermentációval előállított L-treonin

                                    Kémiai képlet: C4H9NO3

                                    CAS-szám: 72-19-5.

                           Analitikai módszerek
                            (1):
                        A takarmány-adalékanyagban található L-treonin meghatározása:

                                    —

                                    A Food Chemical Codex L-treoninról szóló monográfiája és

                                    —

                                    ioncserés kromatográfia oszlopról való eluálódás utáni származékképzéssel és optikai meghatározással (IEC-VIS/FD) – EN ISO 17180.

                              Az előkeverékekben található L-treonin meghatározása:

                                    —

                                    ioncserés kromatográfia oszlopról való eluálódás utáni származékképzéssel és optikai meghatározással (IEC-VIS/FD) – EN ISO 17180 és

                                    —

                                    ioncserés kromatográfia oszlopról való eluálódás utáni származékképzéssel és fotometriás meghatározással (IEC-VIS), 152/2009/EK bizottsági rendelet (III. melléklet, F. pont).

                              A takarmánykeverékekben és takarmány-alapanyagokban található L-treonin meghatározása:

                                    —

                                    ioncserés kromatográfia oszlopról való eluálódás utáni származékképzéssel és fotometriás meghatározással (IEC-VIS): 152/2009/EK bizottsági rendelet (III. melléklet, F. pont).

                              A vízben található L-treonin meghatározása:

                                    —

                                    ioncserés kromatográfia oszlopról való eluálódás utáni származékképzéssel és optikai meghatározással (IEC-VIS/FD).

                        Valamennyi faj

                        —

                        —

                        —

                                    1.

                                    Az L-treonin forgalmazása és készítmények adalékanyagaként való felhasználása megengedett.

                                    2.

                                    Az adalékanyag és az előkeverékek felhasználóira vonatkozóan a takarmányipari vállalkozóknak munkafolyamatokat és szervezeti intézkedéseket kell meghatározniuk a belélegzésből fakadó lehetséges kockázatok kezelésére. Ha a kockázatokat e folyamatokkal vagy intézkedésekkel nem lehet felszámolni vagy minimálisra csökkenteni, akkor az adalékanyagot és az előkeverékeket egyéni védőeszközzel, többek között védőmaszkkal kell használni.

                                    3.

                                    Az adalékanyag endotoxintartalmának és porképző képességének olyannak kell lennie, hogy az endotoxinexpozíció legfeljebb 1 600  IU endotoxin/légköbméter (2) értékre korlátozódjon.

                                    4.

                                    Az L-treonin az ivóvízen keresztül felhasználható.

                                    5.

                                    Az adalékanyag címkézése révén fel kell tüntetni a nedvességtartalmat.

                                    6.

                                    Az adalékanyag és az előkeverékek címkézése révén fel kell tüntetni a következőt:
                                    „Az adalékanyag ivóvízen keresztül történő felhasználása során kerülni kell a túlzott fehérjebevitelt.”

                        2029. június 18.

               (1)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports

               (2)  Az adalékanyag endotoxinszintje és porképző képessége alapján, az EFSA által használt módszer (EFSA Journal 2018;16(10):5458) szerint kiszámított expozíció; analitikai módszer: Európai Gyógyszerkönyv 2.6.14. (bakteriális endotoxinok).


title: A Tanács (EU) 2017/2459 végrehajtási rendelete (2017. december 5.) a közös hozzáadottértékadó-rendszerről szóló 2006/112/EK irányelv végrehajtási intézkedéseinek megállapításáról szóló 282/2011/EU végrehajtási rendelet módosításáról

text:
                  29.12.2017

                  HU

                  Az Európai Unió Hivatalos Lapja

                  L 348/32

            A TANÁCS (EU) 2017/2459 VÉGREHAJTÁSI RENDELETE
      (2017. december 5.)
      a közös hozzáadottértékadó-rendszerről szóló 2006/112/EK irányelv végrehajtási intézkedéseinek megállapításáról szóló 282/2011/EU végrehajtási rendelet módosításáról
      AZ EURÓPAI UNIÓ TANÁCSA,
      tekintettel az Európai Unió működéséről szóló szerződésre,
      tekintettel a közös hozzáadottértékadó-rendszerről szóló, 2006. november 28-i 2006/112/EK tanácsi irányelvre (1) és különösen annak 397. cikkére,
      tekintettel az Európai Bizottság javaslatára,
      mivel:

                  (1)

                  A 282/2011/EU tanácsi végrehajtási rendelet (2) megállapítja a nem adóalanyok részére teljesített távközlési-, műsor-, vagy elektronikus úton nyújtott szolgáltatások teljesítési helyének meghatározásához az igénybevevő illetőségének vélelmezésére vonatkozó részletes rendelkezéseket.

                  (2)

                  A vélelmek alkalmazására vonatkozó követelmények értékelése rámutatott, hogy a valamely tagállamban letelepedett, és más tagállambeli nem adóalany részére szolgáltatást nyújtó adóalany számára a szolgáltatását igénybe vevő letelepedési helyére, illetve állandó lakóhelyére vagy szokásos tartózkodási helyére vonatkozó két, egymásnak nem ellentmondó bizonyíték beszerzése – bizonyos körülmények között – rendkívül nagy terhet jelent.

                  (3)

                  Ez a teher különösen hátrányos a kis- és középvállalkozások számára. Az egy bizonyítékra vonatkozó követelmény várhatóan egyszerűsíti az olyan kis- és középvállalkozások kötelezettségeit, amelyeknek a más tagállambeli igénybevevők részére teljesített Közösségen belüli szolgáltatásnyújtása bizonyos értékhatár alatt van.

                  (4)

                  Az igénybevevő illetőségének bizonyítására vonatkozó követelmény egyszerűsítése kiegészíti a 2006/112/EK irányelv XII. címének 6. fejezetében meghatározott különös szabályozásnak az (EU) 2017/2455 tanácsi irányelv (3) 1. cikke által bevezetett módosításait, ezért azt ugyanattól az időponttól célszerű alkalmazni.

                  (5)

                  A 282/2011/EU végrehajtási rendeletet ezért ennek megfelelően módosítani kell,

            ELFOGADTA EZT A RENDELETET:
      1. cikk
      A 282/2011/EU végrehajtási rendelet 24b. cikke helyébe a következő szöveg lép:

         „24b. cikk
         A 2006/112/EK irányelv 58. cikke alkalmazásában, amennyiben nem adóalany részére távközlési-, műsor-, vagy elektronikus úton nyújtott szolgáltatásokat:

                     a)

                     a nem adóalany vezetékes telefonvonalán keresztül nyújtanak, azt kell vélelmezni, hogy az igénybevevő a vezetékes vonal telepítési helye szerinti országban telepedett le, illetve állandó lakóhelye vagy szokásos tartózkodási helye ott található;

                     b)

                     mobilhálózaton keresztül nyújtanak, azt kell vélelmezni, hogy az igénybevevő a szolgáltatások igénybevételekor használt SIM-kártya mobil országkódjával () azonosított országban telepedett le, illetve állandó lakóhelye vagy szokásos tartózkodási helye ott található;

                     c)

                     amelyekhez dekóder vagy hasonló eszköz vagy a megtekintést lehetővé tevő kártya szükséges, vezetékes vonal használata nélkül nyújtanak, azt kell vélelmezni, hogy az igénybevevő ott telepedett le, illetve állandó lakóhelye vagy szokásos tartózkodási helye ott található, ahol a dekóder vagy hasonló eszköz található, vagy ha ez a hely nem ismert, akkor azon a helyen, ahova a megtekintést lehetővé tevő kártyát az ott való használat céljából küldték;

                     d)

                     a 24a. cikkben és az e cikk a), b) és c) pontjában említettektől eltérő körülmények között nyújtanak, azt kell vélelmezni, hogy az igénybevevő azon a helyen telepedett le, illetve állandó lakóhelye vagy szokásos tartózkodási helye ott található, amely helyet a szolgáltatásnyújtó az e rendelet 24f. cikkében felsoroltak közül két, egymásnak nem ellentmondó bizonyíték alapján ilyenként meghatároz.

               Az első bekezdés d) pontjának sérelme nélkül, az említett pont hatálya alá tartozó szolgáltatásnyújtás esetében, amennyiben egy adóalany által a valamely tagállamban lévő székhelyéről vagy állandó telephelyéről nyújtott ilyen szolgáltatások héa nélküli összértéke a folyó és a megelőző naptári évben nem haladja meg a 100 000 EUR-t, illetve a nemzeti pénznemben számított egyenértékű összeget, azt kell vélelmezni, hogy az igénybevevő azon a helyen telepedett le, illetve állandó lakóhelye vagy szokásos tartózkodási helye ott található, amely helyet a szolgáltatásnyújtó az e rendelet 24f. cikkének a)–e) pontjában felsoroltak közül a szolgáltatásnyújtásban részt vevő, de a szolgáltatás nyújtójától vagy az igénybevevőjétől eltérő személy által szolgáltatott egy bizonyíték alapján ilyenként meghatároz.
         Amennyiben valamely naptári év során az előző bekezdésben említett szolgáltatásnyújtás héa nélküli összértéke meghaladja a második bekezdésben előírt értékhatárt, a második bekezdés az adott időponttól kezdve mindaddig nem alkalmazandó, amíg a második bekezdésben előírt feltételek ismét nem teljesülnek.
         A nemzeti pénznembeli egyenértékű összeg meghatározásához az Európai Központi Bank által az (EU) 2017/2459 tanácsi végrehajtási rendelet (*1) elfogadásának napján közzétett árfolyamot kell alkalmazni.

      2. cikk
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      Ezt a rendeletet 2019. január 1-jétől kell alkalmazni.

         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2017. december 5-én.

               a Tanács részéről

               az elnök

            T. TÖNISTE

         (1)  HL L 347., 2006.12.11., 1. o.

         (2)  A Tanács 282/2011/EU végrehajtási rendelete (2011. március 15.) a közös hozzáadottértékadó-rendszerről szóló 2006/112/EK irányelv végrehajtási intézkedéseinek megállapításáról (HL L 77., 2011.3.23., 1. o.).

         (3)  A Tanács (EU) 2017/2455 irányelve (2017. december 5.) a 2006/112/EK irányelvnek és a 2009/132/EK irányelvnek a szolgáltatásnyújtásra és a termékek távértékesítésére vonatkozó bizonyos hozzáadottértékadó-kötelezettségek tekintetében történő módosításáról (HL L 348., 2017.12.29., 7. o.).


title: A Bizottság (EU) 2018/3 végrehajtási rendelete (2018. január 4.) a gyümölcs- és zöldségfélékre kivetett kiegészítő behozatali vámok esetleges alkalmazása céljából a 2018-as és 2019-es évben irányadó küszöbmennyiségek meghatározásáról

text:
               5.1.2018

               HU

               Az Európai Unió Hivatalos Lapja

               L 2/1

         A BIZOTTSÁG (EU) 2018/3 VÉGREHAJTÁSI RENDELETE
   (2018. január 4.)
   a gyümölcs- és zöldségfélékre kivetett kiegészítő behozatali vámok esetleges alkalmazása céljából a 2018-as és 2019-es évben irányadó küszöbmennyiségek meghatározásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 183. cikke első bekezdésének b) pontjára,
   mivel:

               (1)

               Az (EU) 2017/892 bizottsági végrehajtási rendelet (2) 39. cikke értelmében az említett végrehajtási rendelet VII. mellékletében felsorolt termékekre és időszakokban az 1308/2013/EU rendelet 182. cikkének (1) bekezdésében említett kiegészítő behozatali vám alkalmazható. E kiegészítő behozatali vám abban az esetben alkalmazandó, ha az említett mellékletben felsorolt termékek valamelyikének szabad forgalomba bocsátott mennyisége a felsorolt alkalmazási időszakok bármelyike tekintetében túllépi az éves behozatali küszöbmennyiséget. Nem vethető ki kiegészítő behozatali vám abban az esetben, ha a behozatal várhatóan nem fogja megzavarni az uniós piacot, vagy ha a kiváltott hatások nem állnának arányban az elérni kívánt céllal.

               (2)

               Az 1308/2013/EU rendelet 182. cikke (1) bekezdésének második albekezdése értelmében az egyes gyümölcs- és zöldségfélékre kivetett kiegészítő behozatali vámok esetleges alkalmazására irányadó küszöbmennyiségek a három előző évre vonatkozó import- és hazai fogyasztási adatok alapján határozhatók meg. A tagállamok által a 2014-es, 2015-ös és 2016-os év tekintetében bejelentett adatok alapján meg kell határozni az egyes gyümölcs- és zöldségfélékre a 2018-as és 2019-es évben irányadó küszöbmennyiségeket.

               (3)

               Tekintettel arra, hogy az (EU) 2017/892 végrehajtási rendelet VII. melléklete szerinti lehetséges kiegészítő behozatali vámok alkalmazási időszaka számos termék vonatkozásában január 1-jén veszi kezdetét, e rendelet alkalmazásának kezdő időpontját 2018. január 1-jében célszerű meghatározni, és e rendeletnek a lehető legkorábbi időpontban hatályba kell lépnie,

         ELFOGADTA EZT A RENDELETET:
   1. cikk
   Az (EU) 2017/892 végrehajtási rendelet VII. mellékletében felsorolt termékek tekintetében a 2018-as és 2019-es évben irányadó, az 1308/2013/EU rendelet 182. cikke (1) bekezdése első albekezdésének b) pontja szerinti küszöbmennyiségeket e rendelet melléklete határozza meg.
   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.
   Ezt a rendeletet 2018. január 1-jétől kell alkalmazni.
   Ez a rendelet 2019. június 30-án hatályát veszti.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. január 4-én.

            a Bizottság részéről

            az elnök

         Jean-Claude JUNCKER

      (1)  HL L 347., 2013.12.20., 671. o.

      (2)  A Bizottság (EU) 2017/892 végrehajtási rendelete (2017. március 13.) az 1308/2013/EU európai parlamenti és tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra történő alkalmazására vonatkozó szabályok megállapításáról (HL L 138., 2017.5.25., 57. o.).

      MELLÉKLET

         Az (EU) 2017/892 végrehajtási rendelet VII. mellékletében meghatározott termékekre és időszakokra vonatkozó, a kiegészítő behozatali vámok esetleges alkalmazására irányadó küszöbmennyiségek

      A Kombinált Nómenklatúra értelmezésére vonatkozó szabályok sérelme nélkül, a termékek megnevezése csupán tájékoztató jellegűnek tekintendő. E melléklet alkalmazásában a kiegészítő behozatali vámok alkalmazási körét az e rendelet elfogadásának időpontjában érvényes KN-kódok alkalmazási köre határozza meg.

                  Rendelésszám

                  KN-kód

                  A termékek leírása

                  Alkalmazási időszak

                  Küszöbmennyiségek (tonna)

                  2018

                  2019

                  78.0015

                  0702 00 00

                  Paradicsom

                  Június 1-jétőlszeptember 30-ig

                  39 326

                  78.0020

                  Október 1-jétől

                  május 31-ig

                  483 376

                  78.0065

                  0707 00 05

                  Uborka

                  Május 1-jétőloktóber 31-ig

                  26 505

                  78.0075

                  November 1-jétől

                  április 30-ig

                  20 482

                  78.0085

                  0709 91 00

                  Articsóka

                  November 1-jétől

                  június 30-ig

                  6 587

                  78.0100

                  0709 93 10

                  Cukkini

                  Január 1-jétőldecember 31-ig

                  55 037

                  78.0110

                  0805 10 22
                  0805 10 24
                  0805 10 28

                  Narancs

                  December 1-jétől

                  május 31-ig

                  302 643

                  78.0120

                  0805 22 00

                  Klementin

                  November 1-jétől

                  február végéig

                  90 771

                  78.0130

                  0805 21
                  0805 29 00

                  Mandarin (ideértve a tangerine és a satsuma fajtát is); wilking és hasonló citrushibridek

                  November 1-jétől

                  február végéig

                  86 317

                  78.0155

                  0805 50 10

                  Citrom

                  Január 1-jétőlmájus 31-ig

                  32 823

                  78.0160

                  Június 1-jétőldecember 31-ig

                  306 804

                  78.0170

                  0806 10 10

                  Csemegeszőlő

                  Július 16-tólnovember 16-ig

                  78 324

                  78.0175

                  0808 10 80

                  Alma

                  Január 1-jétőlaugusztus 31-ig

                  432 630

                  78.0180

                  Szeptember 1-jétőldecember 31-ig

                  39 724

                  78.0220

                  0808 30 90

                  Körte

                  Január 1-jétőláprilis 30-ig

                  155 417

                  78.0235

                  Július 1-jétőldecember 31-ig

                  19 187

                  78.0250

                  0809 10 00

                  Kajszibarack

                  Június 1-jétőljúlius 31-ig

                  4 630

                  78.0265

                  0809 29 00

                  Cseresznyefélék (a meggy kivételével)

                  Május 16-tólaugusztus 15-ig

                  33 718

                  78.0270

                  0809 30

                  Őszibarack, beleértve a nektarint is

                  Június 16-tólszeptember 30-ig

                  3 150

                  78.0280

                  0809 40 05

                  Szilva

                  Június 16-tólszeptember 30-ig

                  17 254


title: A Bizottság (EU) 2018/151 végrehajtási rendelete (2018. január 30.) a hálózati és információs rendszerek biztonságát fenyegető kockázatok kezelése céljából a digitális szolgáltatók által figyelembe veendő elemek és a biztonsági események hatása jelentőségének megállapítására szolgáló paraméterek pontosabb meghatározása tekintetében az (EU) 2016/1148 európai parlamenti és tanácsi irányelv alkalmazására vonatkozó szabályok meghatározásáról

text:
               31.1.2018

               HU

               Az Európai Unió Hivatalos Lapja

               L 26/48

         A BIZOTTSÁG (EU) 2018/151 VÉGREHAJTÁSI RENDELETE
   (2018. január 30.)
   a hálózati és információs rendszerek biztonságát fenyegető kockázatok kezelése céljából a digitális szolgáltatók által figyelembe veendő elemek és a biztonsági események hatása jelentőségének megállapítására szolgáló paraméterek pontosabb meghatározása tekintetében az (EU) 2016/1148 európai parlamenti és tanácsi irányelv alkalmazására vonatkozó szabályok meghatározásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a hálózati és információs rendszerek biztonságának az egész Unióban egységesen magas szintjét biztosító intézkedésekről szóló, 2016. július 6-i (EU) 2016/1148 európai parlamenti és tanácsi irányelvre (1) és különösen annak 16. cikke (8) bekezdésére,
   mivel:

               (1)

               Az (EU) 2016/1148 irányelv értelmében a digitális szolgáltatók továbbra is szabadon hozhatnak olyan műszaki és szervezeti intézkedéseket, amelyeket a hálózati és információs rendszerek biztonságát fenyegető kockázat kezeléséhez megfelelőnek és arányosnak tartanak, amennyiben ezek az intézkedések megfelelő biztonsági szintet biztosítanak és figyelembe veszik az említett irányelvben előírt elemeket.

               (2)

               A megfelelő és arányos műszaki és szervezeti intézkedések meghatározásakor a digitális szolgáltatónak kockázatalapú megközelítést alkalmazva, módszeresen kell eljárnia az információbiztonság tekintetében.

               (3)

               A digitális szolgáltatóknak a rendszerek és a létesítmények biztonságának garantálása érdekében értékelő és elemző eljárásokat kell végezniük. E tevékenységek során foglalkozniuk kell a hálózati és információs rendszerek szisztematikus irányításával, a fizikai és környezeti biztonsággal, az ellátás biztonságával és a hozzáférés ellenőrzésével.

               (4)

               A digitális szolgáltatókat arra kell ösztönözni, hogy a hálózati és információs rendszerek szisztematikus irányítása keretében végzett kockázatelemzés során azonosítsák a konkrét kockázatokat és számszerűsítsék azok súlyosságát, például oly módon, hogy azonosítják a kritikus létesítményeket fenyegető veszélyeket és azoknak a működésre gyakorolt potenciális hatását, továbbá meghatározzák, hogy e veszélyeket hogyan lehet a legeredményesebben csökkenteni a mindenkori képességek és az erőforrásokra vonatkozó követelmények fényében.

               (5)

               Az emberi erőforrásokra vonatkozó előírások vonatkozhatnak a készségek kezelésére, ideértve a biztonsággal kapcsolatos készségek fejlesztésével és a tudatosság növelésével kapcsolatos szempontokat is. A digitális szolgáltatókat arra kell ösztönözni, hogy a biztonságos működésre vonatkozó megfelelő előírásokra irányuló döntéseik során vegyék figyelembe a változásmenedzsmentnek, a sebezhetőség kezelésének, a működési és adminisztratív gyakorlat hivatalossá tételének, valamint a rendszerek feltérképezésének a szempontjait.

               (6)

               A biztonsági architektúrára vonatkozó előírások magukban foglalhatják különösen a hálózatok és a rendszerek szétválasztását, valamint tartalmazhatnak kritikus műveletekre, például adminisztratív műveletekre vonatkozó konkrét biztonsági intézkedéseket. A hálózatok és a rendszerek szétválasztása lehetővé tenné a digitális szolgáltatók számára, hogy különbséget tegyenek az olyan elemek között, mint az ügyfél, az ügyfelek egy csoportja, a digitális szolgáltató vagy harmadik felek tulajdonát képező adatok és számítástechnikai erőforrások.

               (7)

               A fizikai és környezeti biztonság tekintetében hozott intézkedéseknek biztosítaniuk kell az adott szervezet hálózati és információs rendszereinek biztonságát olyan események okozta károkkal szemben, mint lopás, tűz, árvíz és más időjárási hatások, illetőleg távközlési és áramellátási zavarok.

               (8)

               Az áram-, tüzelőanyag és a hűtőanyag-ellátás biztonságára irányuló intézkedések kiterjedhetnek például egy ellátási lánc biztonságára, ezen belül pedig különösen a külsős vállalkozók és alvállalkozók, valamint azok menedzsmentjének biztonságára. A kritikus szolgáltatások és termékek nyomonkövethetősége azt jelenti, hogy a digitális szolgáltató képes azonosítani és nyilvántartani a szóban forgó szolgáltatások és termékek forrását.

               (9)

               A digitális szolgáltatások felhasználóinak körébe olyan természetes és jogi személyeknek kell tartozniuk, akik egy online piactér vagy egy felhőalapú számítástechnikai szolgáltatás ügyfelei vagy előfizetői, vagy kulcsszóalapú keresés végrehajtása céljából online keresőprogramot tartalmazó weboldalt keresnek fel.

               (10)

               A biztonsági esemény hatása jelentőségének meghatározásakor az e rendeletben meghatározott jelentős eseményeket a jelentős események nem kimerítő jegyzékének kell tekinteni. A kockázatokkal és biztonsági eseményekkel kapcsolatos bevált gyakorlatra vonatkozó információk összegyűjtése és a biztonsági eseményekkel kapcsolatban tett bejelentésekre vonatkozó szabályok megvitatása szempontjából – amelyekről az (EU) 2016/1148 irányelv 11. cikke (3) bekezdésének i), illetve m) pontja rendelkezik – hasznos volna levonni e rendelet végrehajtásának és az együttműködési csoport munkájának tanulságait. Ennek eredménye egy átfogó iránymutatás lehet a bejelentési paraméterek mennyiségi küszöbértékeire vonatkozóan, amelyek elérésekor életbe lép a digitális szolgáltatóknak az (EU) 2016/1148 irányelv 16. cikke (3) bekezdése szerinti bejelentési kötelezettsége. A Bizottság adott esetben fontolóra veheti az e rendeletben foglalt, jelenleg hatályos küszöbértékek felülvizsgálatát.

               (11)

               Annak érdekében, hogy az illetékes hatóságok értesülhessenek a potenciális új kockázatokról, a digitális szolgáltatókat arra kell ösztönözni, hogy önkéntes alapon jelentsenek be minden olyan eseményt, amelyek számukra addig ismeretlen jellemzőkkel bírtak, legyenek azok új exploitok (sérülékenységet kihasználó módszerek), támadási vektorok vagy támadó felek, sebezhető pontok vagy fenyegetések.

               (12)

               E rendeletet az (EU) 2016/1148 irányelv átültetésének határidejét követő naptól indokolt alkalmazni.

               (13)

               Az e rendeletben előírt intézkedések összhangban vannak az (EU) 2016/1148 irányelv 22. cikkében említett hálózati és információs rendszerek biztonsági bizottságának véleményével,

         ELFOGADTA EZT A RENDELETET:
   1. cikk
   Tárgy
   Ez a rendelet pontosabban meghatározza azokat az elemeket, amelyeket a digitális szolgáltatóknak figyelembe kell venniük az (EU) 2016/1148 irányelv III. mellékletében említett szolgáltatások nyújtásával összefüggésben általuk használt hálózati és információs rendszerek biztonsági szintjének biztosítását szolgáló intézkedések meghatározásakor és elfogadásakor, valamint tovább pontosítja azokat a paramétereket, amelyeket a digitális szolgáltatóknak figyelembe kell venniük annak meghatározáskor, hogy egy biztonsági esemény jelentős hatást gyakorol-e a szóban forgó szolgáltatások nyújtására.
   2. cikk
   Biztonsági elemek
   (1)   Az (EU) 2016/1148 irányelv 16. cikke (1) bekezdésének a) pontjában említett rendszerek és létesítmények biztonsága a hálózati és információs rendszerek, valamint azok fizikai környezetének biztonságát jelenti, és a következő elemeket foglalja magában:

               a)

               a hálózati és információs rendszerek szisztematikus irányítása, ami az információs rendszerek feltérképezését és az információbiztonság kezelésére vonatkozó megfelelő előírások megállapítását jelenti, beleértve a kockázatelemzésre, az emberi erőforrásokra, a működés biztonságára, a biztonsági architektúrára, a biztonságos adat- és rendszeréletciklus-kezelésre, valamint a titkosításra és annak kezelésére vonatkozó előírásokat;

               b)

               fizikai és környezeti biztonság, ami azt jelenti, hogy intézkedések állnak rendelkezésre a digitális szolgáltató hálózati és információs rendszerei biztonságának károkkal szembeni védelme céljából egy olyan, valamennyi fenyegetésre kiterjedő kockázatalapú megközelítés alkalmazásán keresztül, amely foglalkozik egyebek mellett a rendszermeghibásodásokkal, az emberi mulasztásokkal, a rosszhiszemű tevékenységekkel és a természeti eseményekkel;

               c)

               az ellátás biztonsága, ami azt jelenti, hogy megfelelő előírásokat határoznak meg és tartanak fenn a szolgáltatásnyújtáshoz felhasznált kritikus szolgáltatások és termékek hozzáférhetőségének és adott esetben nyomonkövethetőségének a biztosítása érdekében;

               d)

               a hálózati és információs rendszerekhez való hozzáférés ellenőrzése, amely olyan intézkedések rendelkezésre állását jelenti, amelyek biztosítják, hogy a hálózati és információs rendszerekhez való fizikai és logikai hozzáférést – ideértve a hálózati és információs rendszerek adminisztratív biztonságát is – üzleti és biztonsági követelmények alapján engedélyezzék, illetve korlátozzák.

         (2)   A digitális szolgáltató által az (EU) 2016/1148 irányelv 16. cikke (1) bekezdésének b) pontjában említett biztonságiesemény-kezelés tekintetében hozott intézkedések a következőket foglalják magukban:

               a)

               a rendellenes események kellő időben történő és megfelelő tudatosítása érdekében karbantartott és tesztelt felderítési folyamatok és eljárások;

               b)

               az események bejelentésére, valamint információs rendszerei hiányosságainak és sebezhető pontjainak feltárására vonatkozó eljárások és előírások;

               c)

               a megállapított eljárásoknak megfelelő reagálás, valamint a meghozott intézkedés eredményeinek bejelentése;

               d)

               a biztonsági esemény súlyosságának értékelése, a biztonsági események elemzéséből származó ismeretek dokumentálása és az olyan releváns információk összegyűjtése, amelyek bizonyítékként szolgálhatnak és támogathatják a folyamatos fejlesztési folyamatot.

         (3)   Az (EU) 2016/1148 irányelv 16. cikke (1) bekezdésének c) pontjában említett üzletmenetfolytonosság-menedzsment a szervezet azon képességét jelenti, hogy egy zavart okozó biztonsági eseményt követően elfogadható, előre meghatározott szinteken fenntartsa, illetve adott esetben ilyen szintekre visszaállítsa a szolgáltatásnyújtást, és a következőket foglalja magában:

               a)

               üzleti hatásvizsgálaton alapuló vészhelyzeti tervek létrehozása és használata a digitális szolgáltatók által nyújtott szolgáltatások folytonosságának biztosítása érdekében, amelyeket például gyakorlatok útján rendszeres időközönként értékelni és tesztelni kell;

               b)

               katasztrófaelhárítási képességek, amelyeket például gyakorlatok útján rendszeres időközönként értékelni és tesztelni kell.

         (4)   Az (EU) 2016/1148 irányelv 16. cikke (1) bekezdésének d) pontjában említett monitoring, ellenőrzés és vizsgálat a következőkre vonatkozó előírások megállapítását és fenntartását foglalja magában:

               a)

               megfigyelések vagy mérések tervezett sorrendjének végrehajtása annak értékelésére, hogy a hálózati és információs rendszerek rendeltetésszerűen működnek-e;

               b)

               annak vizsgálata és ellenőrzése, hogy betartják-e az előírásokat és iránymutatásokat, a nyilvántartások pontosak-e, és teljesülnek-e a hatékonyságra és az eredményességre vonatkozó célkitűzések;

               c)

               olyan eljárás, amelynek célja feltárni a hálózati és információs rendszer biztonsági mechanizmusainak hiányosságait az adatok védelme és a rendeltetésszerű működés fenntartása érdekében. Ez az eljárás magában foglalja az egymást követő műveletek részét képező műszaki eljárásokat és személyzetet.

         (5)   Az (EU) 2016/1148 irányelv 16. cikke (1) bekezdésének e) pontjában említett nemzetközi szabványok az 1025/2012/EU európai parlamenti és tanácsi rendelet (2) 2. cikke (1) bekezdésének a) pontjában említett nemzetközi szabványügyi testület által elfogadott szabványok. Az (EU) 2016/1148 irányelv 19. cikke értelmében a hálózati és információs rendszerek biztonságának szempontjából releváns európai vagy nemzetközileg elfogadott szabványok és előírások is alkalmazhatók, ideértve a meglévő nemzeti szabványokat is.
   (6)   A digitális szolgáltatók gondoskodnak azon megfelelő dokumentumok rendelkezésre állásáról, amelyek lehetővé teszik az (1), (2), (3), (4) és (5) bekezdésben meghatározott biztonsági elemek megfelelőségének illetékes hatóság általi ellenőrzését.
   3. cikk
   A biztonsági események hatása jelentőségének megállapításakor figyelembe veendő paraméterek
   (1)   A biztonsági esemény által érintett, az (EU) 2016/1148 irányelv 16. cikke (4) bekezdésének a) pontjában említett felhasználók száma tekintetében, különös tekintettel azon felhasználókra, akik az érintett szolgáltatásra alapozzák a saját szolgáltatásaik nyújtását, a digitális szolgáltatónak képesnek kell lennie az alábbiak valamelyikének megbecslésére:

               a)

               azon érintett természetes és jogi személyek száma, akikkel a szolgáltatásnyújtásra vonatkozó szerződést kötöttek; vagy

               b)

               a szolgáltatást a múltban igénybe vevő érintett felhasználók száma, elsősorban a korábbi forgalmi adatok alapján.

         (2)   A biztonsági esemény 16. cikk (4) bekezdésének b) pontjában említett időtartama az az időszak, amely a megfelelő szintű szolgáltatásnak a rendelkezésre állás, a hitelesség, a sértetlenség és a bizalmasság szempontjából vett megszakításától a szolgáltatás helyreállításáig tart.
   (3)   Ami az (EU) 2016/1148 irányelv 16. cikke (4) bekezdésének c) pontja szerinti, a biztonsági esemény által érintett terület földrajzi kiterjedését illeti, a digitális szolgáltatónak meg kell tudnia állapítani, hogy az esemény befolyásolja-e szolgáltatásainak meghatározott tagállamokban történő nyújtását.
   (4)   Az (EU) 2016/1148 irányelv 16. cikke (4) bekezdésének d) pontjában említett, a szolgáltatás működésében támadt zavar mértékét az esemény által károsított következő jellemzők közül egy vagy több vonatkozásában kell mérni: az adatok vagy a kapcsolódó szolgáltatások rendelkezésre állása, hitelessége, sértetlensége, illetve bizalmassága.
   (5)   Az (EU) 2016/1148 irányelv 16. cikke (4) bekezdésének e) pontja szerinti, a gazdasági és társadalmi tevékenységekre gyakorolt hatás mértéke tekintetében a digitális szolgáltatónak olyan információk alapján, mint az ügyféllel fennálló szerződéses viszonyának jellege vagy adott esetben az érintett felhasználók lehetséges száma, meg kell tudnia állapítani, hogy az esemény például az egészség, a biztonság vagy a vagyoni kár tekintetében jelentős anyagi, illetve nem anyagi veszteséget okozott-e a felhasználók számára.
   (6)   Az (1), (2), (3), (4) és (5) bekezdés alkalmazásában nem írható elő a digitális szolgáltatók számára olyan kiegészítő információk gyűjtése, amelyekhez nem rendelkeznek hozzáféréssel.
   4. cikk
   Jelentős hatású esemény
   (1)   A biztonsági esemény akkor tekinthető jelentős hatásúnak, ha az alábbi helyzetek közül legalább az egyik előáll:

               a)

               a digitális szolgáltató által nyújtott szolgáltatás több mint 5 000 000 felhasználóóra erejéig nem érhető el, ahol a „felhasználóóra” kifejezés az esemény által hatvan perces időszak alatt az Unió területén érintett felhasználók számát jelenti;

               b)

               az esemény következtében sérül a tárolt, továbbított vagy feldolgozott adatok vagy a digitális szolgáltató hálózati és információs rendszere által nyújtott vagy azon keresztül elérhető, kapcsolódó szolgáltatások sértetlensége, hitelessége vagy bizalmassága, és ez Unió-szerte több mint 100 000 felhasználót érint;

               c)

               az esemény veszélyt jelent a közvédelemre, a közbiztonságra vagy az emberi életre;

               d)

               az esemény az Unió területén legalább egy felhasználó számára 1 000 000 EUR-t meghaladó kárt okoz;

         (2)   A Bizottság az együttműködési csoport által az (EU) 2016/1148 irányelv 11. cikkének (3) bekezdése szerinti feladatai ellátása során összegyűjtött bevált gyakorlatok, valamint a 11. cikk (3) bekezdésének m) pontja szerinti viták eredménye alapján felülvizsgálhatja az (1) bekezdésben megállapított küszöbértékeket.
   5. cikk
   Hatálybalépés
   (1)   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   (2)   Ezt a rendelet 2018. május 10-étől kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. január 30-án.

            a Bizottság részéről

            az elnök

         Jean-Claude JUNCKER

      (1)  HL L 194., 2016.7.19., 1. o.

      (2)  Az Európai Parlament és a Tanács 1025/2012/EU rendelete (2012. október 25.) az európai szabványosításról, a 89/686/EGK és a 93/15/EGK tanácsi irányelv, a 94/9/EK, a 94/25/EK, a 95/16/EK, a 97/23/EK, a 98/34/EK, a 2004/22/EK, a 2007/23/EK, a 2009/23/EK és a 2009/105/EK európai parlamenti és tanácsi irányelv módosításáról, valamint a 87/95/EGK tanácsi határozat és az 1673/2006/EK európai parlamenti és tanácsi határozat hatályon kívül helyezéséről (HL L 316., 2012.11.14., 12. o.).